stanford-oval/wikipedia huggingface dataset:
לודוויג התשיעי, רוזן הסן-דרמשטאדט
ביוגרפיה

לודוויג נולד ב-15 בדצמבר 1719 בדרמשטאדט שהשתייכה לרוזנות הסן-דארמשטאדט, ללודוויג השמיני, רוזן הסן-דרמשטאדט, ולשארלוטה מהנאו-ליכטנברג, בתם של יוהאן ריינהרד השלישי, רוזן הנאו-ליכטנברג ודורותיאה פרדריקה מברנדנבורג-אנסבך. בצעירותו שירת לודוויג בצבא הפרוסי, ולחם בשורותיו במלחמת הירושה האוסטרית ובמלחמת שבע השנים, אך אביו שתמך באוסטריה דרש מפרידריך השני, מלך פרוסיה שישחררו מהצבא. בשנת 1741 התחתן לודוויג עם קרולינה, רוזנת פפאלץ-צווייבריקן, ולאחר מותה התחתן בשנת 1775 בנישואים מורגנטיים עם מריה אדליידה קורייצה.
ב-17 באוקטובר 1768 מת אביו לודוויג השמיני, רוזן הסן-דרמשטאדט, ולודוויג עלה במקומו לשלטון. לודוויג שיפר מאוד את המינהל ברוזנות, וחיזק מאוד את צבאה. בנוסף, טיפח לודוויג את הערים ברוזנות, ואף הקים את העיר פירמזנס. בשנת 1774, בעקבות נישואי בתו ליורש העצר הרוסי הנסיך פאבל, קיבל דרגת כבוד של גנרל-פלדמרשל בצבא האימפריה הרוסית.
ב-6 באפריל 1790 מת לודוויג בעיר פירמזנס, ובנו לודוויג העשירי, רוזן הסן-דרמשטאדט עלה לשלטון במקומו.
משפחתו

ב-12 באוגוסט 1741 התחתן לודוויג עם קרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן. לזוג נולדו שמונה ילדים:
קרולינה (1746–1821), התחתנה עם פרידריך החמישי, רוזן הסן-הומבורג
פרדריקה לואיזה (1751–1805), התחתנה עם פרידריך וילהלם השני, מלך פרוסיה
לודוויג (1753–1830)
אמליה (1754–1832), התחתנה עם קרל לודוויג, נסיך הכתר של באדן
וילהלמינה (1755–1776), התחתנה עם פאבל הראשון, קיסר רוסיה
לואיזה אוגוסטה (1757–1830), התחתנה עם קרל אוגוסט, הדוכס הגדול של סקסוניה-ויימאר-אייזנך
פרידריך (1759–1802)
כריסטיאן (1763–1830)
ג'ון וולש

ג'ון אדוארד וולש (באנגלית: John Edward Walsh; נולד ב-3 בנובמבר 1960) הוא פוליטיקאי ואיש צבא אמריקאי, שכיהן כנציגה של מדינת מונטנה בסנאט של ארצות הברית במשך כשנה מטעם המפלגה הדמוקרטית. טרם מינויו לסנאט היה קולונל במשמר הלאומי של צבא ארצות הברית, השליש הראשי של המשמר הלאומי של מונטנה בדרגת ייצוג של בריגדיר גנרל בשנים 2008–2012, וסגן מושל מונטנה ה-34 בשנים 2013–2014 תחת המושל סטיב בולוק.
באוקטובר 2013 הודיע וולש כי יתמודד לסנאט האמריקאי בבחירות שייערכו ב-2014 להחלפת הסנאטור הדמוקרטי המכהן מקס בוקוס. כאשר בוקוס פרש לפני תום כהונתו, מונה וולש לסנאט כממלא מקומו ובבחירות התמודד כסנאטור מכהן. ב-7 באוגוסט 2014 הודיע על פרישתו מהמירוץ, בעקבות המחלוקת שעורר לאחר ידיעות שהתפרסמו בעיתון הניו יורק טיימס, לפיהן גנב חלקים מעבודת מחקר שכתב ב-2007 במכללת המלחמה של הצבא. ההאשמות הובילו לחקירה שבתומה הוחלט לבטל תואר מוסמך האוניברסיטה של וולש בשנת 2014.
בפברואר 2016 הצטרף וולש למחלקת החקלאות של ארצות הברית כמנהל משרד הפיתוח החקלאי של מחלקת החקלאות במונטנה. הוא התפטר לאחר תום כהונת ממשל ברק אובמה ב-2017, והחל להתמקצע בתחום מכירות נדל"ן.
הערות שוליים

↑  מייק דניסון, סקירה ביקורתית מנעה את קידומו של וולש לדרגת גנרל בצבא ארצות הברית, באתר מיזוליאן, 19 בינואר 2014 (באנגלית)
↑  מייק ג'. קידסטון, השליש הראשי החל לפקד על המשמר הלאומי של מונטנה, באתר Helena Independent Record‏, 5 בספטמבר 2008 (באנגלית)
↑  ארון בלייק, סגן מושל מונטנה ג'ון וולש יתמודד לסנאט האמריקאי, באתר וושינגטון פוסט, 3 באוקטובר 2013 (באנגלית)
↑  שון סילבן וארון בלייק, מושל מונטנה מינה את סגנו, ג'ון וולש, לסנאט, באתר וושינגטון פוסט, 7 בפברואר 2014 (באנגלית)
↑  צ'ארלס ס. ג'ונסון, וולש פרש מהמירוץ לסנאט, באתר מיזוליאן, 7 באוגוסט 2014 (באנגלית)
| --- | --- |
בקרת זהויות :  US Congress: W000818 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
תאבעו א-תאבעין

תאבִּעוּ א-תאבעין (בערבית: تابعو التابعين) נחשבים לדור השלישי של המוסלמים, אלו שבאו לאחר התאבִּעוּן. המוסלמים הסונים מחשיבים אותם לאחד הדורות הטובים ביותר בהיסטוריה של האנושות.
על פי ההגדרה הסונית, כדי שאדם יוגדר אחד מתאבעו א-תאבעין, עליו להיות מוסלמי אשר במהלך חייו ראה לפחות אחד מהתאבעון, ונפטר כשהוא מוסלמי. זאת אומרת שהוא לא שב מאמונתו באסלאם עד יומו האחרון.
בין תאבעו א-תאבעין הבולטים היו:
אבו יוסף
מוחמד א-שיבאני
מוחמד אבן אידריס א-שאפעי
אחמד אבן חנבל
מאלכ בן אנס
מוחמד אל-בוח'ארי
הערות שוליים

↑  What does the name Tabiu mean, the name Tabiu means, the name Tabiu stands for, namemeaningsdictionary.com(הקישור אינו פעיל, 1 בפברואר 2025)
| אסלאם |
| --- | --- | --- |
| חמשת עמודי האסלאם | שהאדה (העדות) • אלצלאה (התפילה) • אלזכאה (הצדקה) • צום • אלחאג' (העלייה לרגל) | אללה, שמו של האל בדת האסלאם |
| פלגים עיקריים | אסלאם סוני • אסלאם שיעי | אללה, שמו של האל בדת האסלאם |
| אישים מרכזיים | מוחמד • ח'ליף ושושלות הח'ליפים • נביאי האסלאם • אימאם שיעי • מהדי • בני לווייתו של מוחמד • נשות מוחמד | אללה, שמו של האל בדת האסלאם |
| דמויות היסטוריות נוספות | פאטמה בת מוחמד • עבדאללה אבן א-זובייר • אבו להב | אללה, שמו של האל בדת האסלאם |
| קרבות בראשית האסלאם | קרב בדר • קרב אוחוד • קרב השוחה • קרב ח'ייבר | אללה, שמו של האל בדת האסלאם |
| אנשי דת (עולמא) | מאלכ אבן אנס • אל נעמאן בן ת'אבת אבו חניפה • אחמד אבן חנבל • מוחמד אבן אידריס א-שאפעי • אבן חג'ר אל-עסקלאני • אל-ע'זאלי | אללה, שמו של האל בדת האסלאם |
| ערים קדושות | מכה • אל-מדינה • ירושלים • נג'ף • כרבלא • כופה • כאט'מיה • משהד • סאמרא | אללה, שמו של האל בדת האסלאם |
| האתרים הקדושים ביותר | מסגד אל-חראם • מסגד הנביא • מסגד אל-אקצא | אללה, שמו של האל בדת האסלאם |
| חגים | הג'רה • לוח השנה המוסלמי • עיד אל-פיטר • עיד אל-אדחא • עשוראא • ארבעין • לילת אל-קאדר | אללה, שמו של האל בדת האסלאם |
| מבנים | מסגד • מינרט • מחראב • הכעבה • אדריכלות איסלאמית | אללה, שמו של האל בדת האסלאם |
| תפקידים דתיים | אייתולה • מרג'ע • אימאם • מולא • קאדי • מופתי • מואזין |  |
| טקסטים וחוקים | קוראן • חדית' • אסנאד • מתן • תפסיר • סונה • פיקה • פתווה • שריעה |  |
| אסכולות השריעה | חנפית • חנבלית • ג'עפרית • מאלכית • שאפעית |  |
| אסכולות הכלאם | אשעריה • ג'בריה • מאתורידי • מורג'יאה • מֻעתזילה |  |
| פלגים שיעים | את'נא עשריה • אסמאעיליה • זיידים |  |
| פלגי הח'וארג' | צאפריים • אזארקה • איבאדיה |  |
| תנועות | סופיות • והאביה • סלפיה • אסלאמיזם • אסלאם ליברלי |  |
| פלגים אחרים | אומת האסלאם • חמשת האחוזים • המסורים • אחמדים • זקרי • עלווים |  |
| אמונות קשורות | באביזם • בהאאים • יזידים • סיקיזם |  |
פורטל אסלאם • מונחים בסיסיים • כל הערכים
| --- | --- |
בקרת זהויות :  TDVİA: tebeut-tabiin 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
ג'קי (סרט)

| --- | --- |

כרזת הסרט בעברית
 בימוי:  פבלו לוריין 
 הופק בידי:  דארן ארונופסקי 
 תסריט:  נואה אופנהיים 
 עריכה:  סבסטיאן ספולבדה 
 שחקנים ראשיים:  נטלי פורטמן גרטה גרוויג פיטר סארסגארד ג'ון קרול לינץ'
 מוזיקה:  מיכה לוי 
 צילום:  סטפן פונטיין 
 מדינה:  ארצות הברית, צרפת, צ'ילה 
 חברת הפקה:  LD Entertainment, Bliss Media Ltd, קבוצת אנדמול שיין, Why Not Productions, Wild Bunch, Protozoa Pictures 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 2 בדצמבר 2016
 משך הקרנה:  99 דק' 
 שפת הסרט:  אנגלית 
 סוגה:  סרט ביוגרפי, סרט דרמה 
 מקום התרחשות:  וושינגטון די. סי. 
 תקציב:  9 מיליון דולר
 הכנסות באתר מוג'ו:   jackie
 אתר רשמי
 דף הסרט ב־IMDb
 
ג'קי (באנגלית: Jackie) הוא סרט דרמה ביוגרפית אמריקאי על ג'קלין קנדי, רעייתו של נשיא ארצות הברית לשעבר ג'ון פ. קנדי. את הסרט ביים פבלו לריין ובתפקיד הראשי מככבת נטלי פורטמן.
הסרט נבחר להתחרות על פרס אריה הזהב בפסטיבל הסרטים הבינלאומי בוונציה ה-73 ויצא לאקרנים בארצות הברית ב-2 בדצמבר 2016.
עלילה

הסרט עוקב אחר ג'קלין קנדי בתקופה בה הייתה הגברת הראשונה בבית הלבן וחייה לאחר רצח בעלה, הנשיא ג'ון פ. קנדי בשנת 1963 בטקסס והפיכתה לאלמנה צעירה.
הפקה

באפריל 2010 הוכרז כי הבמאי דארן ארונופסקי יביים ויפיק את הסרט ושרייצ'ל וייס תשתתף בסרט.
בספטמבר 2012 הוכרז כי נטלי פורטמן תגלם את ג'קלין קנדי ושארונופסקי רק יפיק ובמקומו יביים פבלו לריין.
באוקטובר 2015 הוכרז כי פיטר סארסגארד יגלם את רוברט קנדי.
הצילום העיקרי של הסרט החל ב-16 בדצמבר 2015 בפריז שבצרפת. ב-28 בפברואר 2016 סצנות ממסע ההלוויה של קנדי צולמו במרכז העיר בוושינגטון די. סי..
שחקנים

| שחקנ/ית | דמות | הערה |
| --- | --- | --- |
| נטלי פורטמן | ג'קלין קנדי-אונאסיס | רעייתו של ג'ון פיצג'רלד קנדי |
| פיטר סארסגארד | רוברט קנדי | אחיו של ג'ון פיצג'רלד קנדי וגיסה של ג'קלין קנדי-אונאסיס |
| גרטה גרוויג | ננסי צוקרמן |  |
| בילי קרודופ | טימותי | עיתונאי |
| ג'ון הרט | פאלגנט | כומר |
| ג'ון קרול לינץ' | לינדון ביינס ג'ונסון | סגן נשיא ארצות הברית ולאחר רצח קנדי מונה לנשיא ארצות הברית |
| ריצ'רד אי. גרנט | ויליאם וולטון |  |
ביקורות

הסרט זכה לשבחי מבקרי הקולנוע, בדגש על משחקה של פורטמן בסרט. באתר Rotten Tomatoes הסרט עומד על כ-95% ביקורות חיוביות.
פורטמן הייתה מועמדת לפרס אוסקר לשחקנית הטובה ביותר בפעם השנייה, לאחר שזכתה בפרס בזכות תפקידה בסרט "ברבור שחור".
במאי הסרט, פבלו לריין, ונטלי פורטמן
אגודות הכפרים

אגודות הכפרים (בערבית: روابط القرى רַוַאבִּטֶ אלְקֻרַא או الرّوابط القرويّة אַ-רַּוַאבִּטֶ אלְקֻרַוִיַּה) היו ארגונים פוליטיים פלסטינים שקמו בשטחי יהודה ושומרון אחרי 1977 ושמו להם למטרה הן את קידומו של האזור הכפרי, והן קידומה של מסגרת מדינית פלסטינית עצמאית שתתקיים בדו-קיום לצד ישראל תוך שלילתו של אש"ף. בין הפעילים הבולטים בהתארגנות היו מוסטפא דודין (שר החקלאות הירדני לשעבר) ומוחמד נאצר. בשיא פעילותן מנו האגודות כ-70,000 תומכים רשומים.
מצד החברה הפלסטינית היו שהאשימו את אגודות הכפרים בבגידה. כך, למשל, גרסו אש"ף כמו גם זרמים פרו-ירדנים. ההתנגדות לאגודות הביאה אף להתנקשות ביוסוף אל-חטיב ראש האגודות ברמאללה שהיה תושב הכפר בילעין (נובמבר 1981) וכן לרציחות נוספות של ראשי הארגון. בנוסף, שחיתויות פוליטיות מצד כמה מראשי האגודות פגעו אנושות בתדמיתן. עשרות שנים אחרי הפרשה עדיין נתפסים אנשי האגודות כגרועים שבפלסטינים וחרפתם היא "לדורות".
בראשית דרכן זכו האגודות לעידודו של הממשל הצבאי הישראלי ובעיקר מצידו של פרופ' מנחם מילסון, יועץ הממשל הצבאי לענייני ערבים ביהודה ושומרון ומאוחר יותר ראש המנהל האזרחי, ויגאל כרמון סגנו דאז ומחליפו בראשות המנהל האזרחי, מתוך תקווה שהאגודות יחלישו את כוחו של אש"ף. ב-14 בנובמבר 1982 התכנסו בחברון אלפי חברי אגודות הכפרים והקימו את 'התנועה הדמוקרטית לשלום', שקראה למשא ומתן ישיר עם ישראל על יסוד הכרה ופשרה ובהמשך להסכמי קמפ-דייוויד. כמו כן האגודות הסכימו לוויתור על זכות השיבה. היחס לאגודות השתנה עם חילופי גברי במנהל האזרחי כאשר ראש המנהל החדש, שלמה איליה, ומתאם פעולות הממשלה בשטחים בנימין בן אליעזר אסרו על האגודות להמשיך את פעולתן המדינית. השמאל הישראלי התפלג ביחסו לאגודות. בעוד החלק הדומיננטי יותר ששלט גם בדעת הקהל באמצעות עיתונים כמו הארץ, דבר ועל המשמר ראה באש"ף את נציגם הבלעדי של הפלסטינים, פעל חלק אחר באמצעות 'תנועת הדרך לשלום' שקמה במרץ 1983 במגמה הפוכה. גם הימין הישראלי לא אהד את האגודות מחשש שתנועה פלסטינית מתונה עלולה להוביל למדינה פלסטינית המתקיימת בדו קיום לצד ישראל, על חשבון חזון ארץ ישראל השלמה.
לקריאה נוספת

"אגודות הכפרים", לקסיקון פוליטי של מדינת ישראל, בעריכת שילה הטיס רולף, כתר, ירושלים, 1988, עמ', 10.
אודי מנור, לעשות שלום עם הפלסטינים: הוויכוח בישראל על הגדה המערבית 1987-1967, הוצאת כרמל 2012
סרט (אוגוסט 2024) בערוץ כאן על אגודות הכפרים
יגאל כרמון, אגודות הכפרים - איך קמו וכיצד חוסלו: היה גם מסר אחר: פלסטינים־ירדן מול אש"ף, כיוונים חדשים, עמ' 175
הערות שוליים

↑   مكان وثائقي | روابط القرى, סרטון בערוץ "مكان - هيئة البث العامة", באתר יוטיוב (אורך: 58:21) ("אגודות הכפרים". בימוי: טל מיכאל, דוד אופק)
| --- | --- |
בקרת זהויות :  NLI: 987007301286305171
מוחמד א-שיבאני

| --- | --- |

 לידה:  750 אל-ואסט, עיראק 
 פטירה:  805 (בגיל 55 בערך) ריי, איראן 
 השקפה דתית:  אסלאם סוני 
 
מוחמד בן אלחסן א-שיבאני (בערבית: محمد بن الحسن الشيباني) נולד בשנת 749, ונפטר בשנת 805. היה בין תאבעו א-תאבעין הבולטים. נחשב על ידי רבים כאֲבִי החוק האסלאמי הבין לאומי. היה משפטן ופוסק הלכה מוסלמי, אשר למד אצל גדולי פוסקי ההלכה בעולם האסלאמי, כגון האימאם אבו חניפה, ולצד מלומדים נוספים כמו אבו יוסף, והאימאם מאליק אבן אנס.
חייו

מוחמד בן אלחסן א-שיבאני נולד בואסט שבעיראק, בשנת 749. כבר בצעירותו עבר לכופה, עיר הולדתו של אימאם אבו חניפה, ושם הוא למעשה גדל. למרות שאביו ניהל קריירה צבאית, א-שיבאני ביקש לעצמו קריירה אינטלקטואלית. א-שיבאני החל את לימודיו הרשמיים בכופה, כתלמיד של אימאם אבו חניפה. בהגיעו לגיל 18 (בשנת 767), נפטר אימאם אבו חניפה, לאחר שא-שיבאני הספיק ללמוד אצלו רק במשך שתיים.
לאחר פטירתו של אימאם אבו חניפה, המשיך א-שיבאני ללמוד אצל אבו יוסף, אשר היה התלמיד הכי בולט של אימאם אבו חניפה, ממשיך דרכו, וזה אשר תרם הכי הרבה להפצת האסכולה החנפית, ולהפיכתה לאסכולת ההלכה הכי גדולה בעולם האסלאמי עד עצם היום הזה. בשלב מסוים במהלך מסעו הרוחני בעקבות הידע הדתי, עבר א-שיבאני לאלמדינה, שם זכה ללמוד במשך כ-3 שנים אצל האימאם מאליק אבן אנס (נכתב גם "מאלכ"), מייסד האסכולה המאלכית. כך, כתוצאה מחינוכו ולימודי אצל גדולי המשכילים, הפך א-שיבאני לפוסק הלכה ולמשפטן כבר בגיל צעיר.
על פי אסמעאיל, הנכד של אימאם אבו חניפה, החל א-שיבאני ללמד בכופה כבר בהיותו בן 20 (בשנת 769).
א-שיבאני עבר לבגדד, שם הוא המשיך את לימודיו. הוא זכה לכל כך הרבה כבוד, עד כדי כך שהח'ליפה הארון א-רשיד מינה אותו לקאדי העליון של העיר א-רקה, בירת הח'ליפות ( בסביבות שנת 796), והוא החזיק בתפקיד הזה עד לשנת 803. לאחר עזיבתו את תפקידו בא-רקה, שב א-שיבאני לבגדד, וכך שב גם לפעילותו הלימודית והחינוכית. באותה תקופה, הגיע א-שיבאני לשיא השפעתו, כאשר בין השאר הוא לימד את מוחמד אבן אידריס א-שאפעי, הידוע גם כאימאם א-שאפעי, ואשר בתורו ייסד את האסכולה השאפעית.
הארון א-רשיד כל כך העריך את א-שיבאני, עד כי הוא שוב הציע לו משרה של קאדי, הפעם בח'וראסאן. א-שיבאני קיבל את המשרה הזאת, והחזיק בה עד לפטירתו בשנת 805.
ראו גם

אימאם אבו חניפה
אימאם מאליק אבן אנס
אבו יוסף
האימאם א-שאפעי
האסכולה השאפעית
האסכולה החנפית
האסכולה המאלכית
שריעה
הערות שוליים

↑  Weeramantry, C. G., Justice without frontiers : furthering human rights, The Hague: Kluwer Law International, ©1997-<c1998>
↑  The Philosophy of Jurisprudence in Islam, Brill
↑  The Origins of Muhammadan Jurisprudence, Clarendon Press
↑  Revolvy, LLC, "Muhammad al-Shaybani" on Revolvy.com, www.revolvy.com (באנגלית)(הקישור אינו פעיל)
| --- | --- |
בקרת זהויות :  NLI: 987007299356705171  BnF: cb12990402n (data)  GND: 119171716  ISNI: 0000 0000 8179 4383  LCCN: n83148089  NDL: 001159755  SELIBR: 37643  SNAC: w62j7dn3  SUDOC: 068774907  TDVİA: seybani-muhammed-b-hasan  VIAF: 97028476   WorldCat (עם VIAF): 97028476
קריסטן ג'וראס

קריסטן ג'וראס (באנגלית: Kristen Juras; נולדה ב-16 באוקטובר 1966) היא פוליטיקאית ומשפטנית אמריקאית, המכהנת כסגנית מושל מונטנה מאז ינואר 2021. היא חברת המפלגה הרפובליקנית.
ביוגרפיה

ג'וראס גדלה בחווה חקלאית בבעלות משפחתה בסמוך לעיר קונראד שבמונטנה. בשנת 1973 השלימה את לימודיה התיכוניים בתיכון העירוני של קונראד. ב-1977 קיבלה תואר ראשון מאוניברסיטת מונטנה, ובמהלך 1982 השלימה לימודי תואר שני במשפטים מבית הספר למשפטים של אוניברסיטת ג'ורג'יה.
ג'וראס עסקה בעריכת דין פרטית בג'ורג'יה ובאוקלהומה סיטי בטרם שבה אל מונטנה ב-1988. היא עבדה כמרצה מן החוץ בבית הספר למשפטים ע"ש אלכסנדר בלווט השלישי של אוניברסיטת מונטנה. בבחירות 2016 התמודדה ג'וראס על מושב בבית המשפט העליון של מונטנה, כאשר התפנה בידי פטרישיה או'בריאן קוטר. אמנם היא העפילה לבחירות הכלליות, אך הפסידה לדירק סנדפור.
במרץ 2020, בחר גרג ג'יאנפורטה, נציגה היחיד של מונטנה בבית הנבחרים של ארצות הברית, בג'וראס כעמיתתו למירוץ לקראת בחירות 2020. הם זכו במועמדות המפלגה הרפובליקנית לאחר הבחירות המקדימות, והתמודדו מול סגן המושל המכהן מייק קוני וחברת בית הנבחרים המדינתי קייסי שריינר בבחירות הכלליות בנובמבר. ג'יאנפורטה וג'וראס זכו בבחירות, והושבעו לתפקידיהם ב-4 בינואר 2021.
הערות שוליים

↑  Supreme court candidates’ experience varied, באתר valleyjournal.net‏, 12 באוקטובר 2016 (באנגלית)
↑  AP‏, Sandefur Elected Montana's Next Supreme Court Justice, באתר Montana Public Radio‏, 9 בנובמבר 2016 (באנגלית)
↑  סיבורן לארסון, Gianforte, 1st GOP governor in 16 years, sworn in, באתר Helena Independent Record‏, 4 בינואר 2021 (באנגלית)
פיטר איגן

| --- | --- |
אין תמונה חופשית
 לידה:  28 בספטמבר 1946 (בן 78) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1967 
 מקום לימודים:  האקדמיה המלכותית לאמנות הדרמה (1966) 
 בן או בת זוג:  מיירה פרנסס (1977–?) 
 http://www.peter-egan.co.uk
 פרופיל ב-IMDb
 
פיטר איגן (באנגלית: Peter Egan; נולד ב-28 בספטמבר 1946) הוא שחקן אנגלי. הוא מוכר מתפקידיו בתוכניות טלוויזיה בהם הוגארת' בסדרת המתח "Big Breadwinner Hog", המלך לעתיד ג'ורג' הרביעי, מלך הממלכה המאוחדת במיני-סדרה "Prince Regent", השכן פול ריימן בסיטקום "Ever Decreasing Circles" (בשנים 1984–1989), ויו "שרימפי" מקלייר, מרקיז פלינטשייר בסדרת הדרמה התקופתית "אחוזת דאונטון" (2012–2015).
ביוגרפיה

איגן נולד בלונדון. הוא בנם של דוריס (שם נעורים פיק) ומייקל תומאס איגן שמוצאו אירי. הוא למד בבית הספר הקתולי סנט ג'ורג' (אנ') במאידה וייל (אנ'), ובבית הספר "London Oratory School" (אנ').
ביוגרפיה > קריירה

הופעת הבכורה של איגן על במת התיאטרון הייתה במחזה "Charlie Girl". הופעתו הראשונה בטלוויזיה הייתה בתפקיד סת' סטרקדר בעיבוד של ה-BBC משנת 1968 לספר "Cold Comfort Farm". ב-1969 הוא זכה להכרה בתפקיד הגנגסטר הוגרת' בסדרה השנוייה במחלוקת "Big Breadwinner Hog" של רשת "גרנדה טי וי" ב-1975 גילם את דמותו של ג'ון אוורט מיליי במיני-סדרה "The Love School", וב-1978 שיחק בדמותו של אוסקר ויילד בסדרה "לילי" בכיכובה של פרנצ'סקה אניס בתפקיד לילי לנגטרי. ב-1987 הופיע בתפקיד מגנוס פים בדרמה של ה-BBC "מרגל מושלם", עיבוד לרומן באותו שם מאת ג'ון לה קארה. ב-1989 ו-1990 כיכב בסיטקום "חשבון משותף" לצדה של האנה גורדון.
ב-1979 שיחק איגן בתפקיד הראשי במיני-סדרה "Prince Regent" של ה-BBC. ב-1983 גילם את האביר הטמפלרי בן האלמוות בדרמה "The Dark Side of the Sun" מאת מייקל ג'. בירד. עוד ב-1983 שיחק איגן בתפקיד פות'רגיל בסדרה "רב מרגלים ריילי" שגוללה את עלילותיו של המרגל סידני ריילי. ב-1986 הופיע בתפקיד הנרי סימקוקס בדרמה הטלוויזיונית "Paradise Postponed" מאת ג'ון מורטימר. ב-1999 הופיע בתפקיד אורח בפרק "Private Lives" בסדרה "A Touch of Frost".
תפקידים נוספים של איגן היו מייקל קוצ'ריין בסדרת הדרמה "The Ambassador" (מ-1998), סוכן חשאי מרס בספין-אוף של הסדרה "קאלאן" (1974), ודוכס סתרלנד בסרט "מרכבות האש" (1981). ב-2007 שיחק בתפקיד ויקטור בסרט "למות בלוויה". ב-2009 יצא לסיבוב הופעות בהפקה מחודשת של המחזה "A Song at Twilight" מאת נואל קאוורד. הוא הקריין במשחק הווידאו "Forza Motorsport 3" ומשחק ההמשך "Forza Motorsport 4". איגן דיבב את השופט במשפט המכשפות במשחק הווידאו "Professor Layton vs. Phoenix Wright: Ace Attorney".
ב-2012 הופיע לראשונה בתפקיד יו "שרימפי" מקלייר המרקיז מפליטשייר, בפרק ספיישל חג המולד של הדרמה התקופתית "אחוזת דאונטון". הוא הופיע פעמים אחדות בעונה החמישית של הסדרה, ולמשך זמן קצר גם בעונה השישית.
ב-2012 שיחק איגן במחזה "People" מאת אלן בנט לצדה של פרנסס דה לה טור בתיאטרון המלכותי הלאומי.
ביוגרפיה > פעיל זכויות בעלי חיים

איגן הוא חובב בעלי חיים וצמחוני. ב-2010 החל לנהל קמפיין ציבורי למען זכויות בעלי חיים ורווחת בעלי חיים.
הוא שגריר של מקלט כלבים "Saving Suffering Strays - Sarajevo, Bosnia". איגן ואשתו מיירה אימצו כלב בוסני ממקלט זה.
איגן הוא שגריר פעיל של "Animals Asia Foundation", ארגון צדקה הפועל למניעת התאכזרות לבעלי חיים באסיה. הוא גם פטרון של "All Dogs Matter", ארגון להצלת כלבים בסביבות לונדון ונורפוק.
בהתאם לאמונתו, בצילומי "אחוזת דאונטון" בסצנות של הארוחות הוא סירב שיהיה בשר על הצלחת שלפניו, וסירב להצטלם כשהוא יורה ברובה בסצנות הציד.
במאי 2015 הפך איגן לפטרון של "Chaldon Animal Sanctuary", ארגון המציע בית לכלבים ולחתולים.
באוגוסט 2015 הוא הוכרז כפטרון של מסע הפרסום For Life On Earth (FLOE), נגד ניסויים בבעלי חיים עבור מחקר רפואי.
ביוגרפיה > חיים אישיים

ב-1977 התחתן איגן עם השחקנית מיירה פרנסס (אנ').
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1971 |  | One Brief Summer | ביל דנטון |  |
| 1971 | אליזבת ר | Elizabeth R | רוזן סאות'המפטון | בפרק "Sweet England's Pride" |
| 1972 |  | The Organization | פרשור | סדרת טלוויזיה (7 פרקים) |
| 1973 |  | The Hireling | קפטן יו קנטריפ |  |
| 1974 | קאלאן | Callan | טובי מרס |  |
| 1975 |  | Hennessy | ויליאמס |  |
| 1978 | לילי | Lillie | אוסקר ויילד | סדרת טלוויזיה |
| 1981 | מרכבות האש | Chariots of Fire | דוכס סאת'רלנד |  |
| 1983 |  | The Dark Side of the Sun | ראול לאוולייר | סדרת טלוויזיה (6 פרקים) |
| 1984 |  | A Woman of Substance | אדם פיירלי | סדרת טלוויזיה (3 פרקים) |
| 1984 |  | To Catch a King | ריינהרד היידריך | סרט טלוויזיה |
| 1987 | מרגל מושלם | A Perfect Spy | מגנוס פים | מיני-סדרה |
| 1997 | בין | Bean | לורד וולטון |  |
| 2000 | 2001: החלל מת מצחוק | 2001: A Space Travesty | גריפין פראט |  |
| 2002 |  | The King's Beard | המלך קאת'ברט | דיבוב |
| 2003 | שתי דקות | The I Inside | דוקטור טרומן |  |
| 2005 | הדייט שלי לחתונה | The Wedding Date | ויקטור אליס |  |
| 2005 |  | Man to Man | גילנהאל |  |
| 2007 | למות בלוויה | Death at a Funeral | ויקטור |  |
| 2011 |  | The Witcher 2: Assassins of Kings | המלך הנסלט | משחק וידאו |
| 2012 |  | National Theatre Live: People | תיאודור |  |
| 2012–2015 | אחוזת דאונטון | Downton Abbey | יו "שרימפי" מקלייר, מרקיז פליטשייר | סדרת טלוויזיה (4 פרקים) |
| 2014 | גרנטצ'סטר | Grantchester | ארצ'י ג'ונסון | סדרת טלוויזיה (פרק אחד) |
| 2015–2018 | בלתי נשכח | Unforgotten | מרטין יוז | סדרת טלוויזיה |
| 2018–הווה |  | Hold the Sunset | ד"ר דאגדייל | סדרת טלוויזיה (12 פרקים) |
| 2020–2022 | טוני נולד מחדש | After Life | פול |  |
| 2020 | הנסיכה הספרדייה | The Spanish Princess | תומאס הווארד, הדוכס השני מנורפוק | עונה שנייה |
הערות שוליים

↑  "Peter Egan Film Reference biography". Filmreference.com. נבדק ב-20 ביוני 2014. {{cite web}}:  (עזרה)
↑  Cavendish, Dominic (2 במרץ 2009). "A Song at Twilight, review". Telegraph.co.uk. נבדק ב-20 ביוני 2014. {{cite web}}:  (עזרה)
↑  PETER EGAN ON ACTING AND ANIMALS, Compassion in World Farming, 17 August 2015
1 2  Peter Egan, twitter.com
↑  "Animals Asia". www.peter-egan.co.uk. אורכב מ-המקור ב-2014-09-10. נבדק ב-20 ביוני 2014. {{cite web}}:  (עזרה)
↑  "All Dogs Matter".
↑  Shakespeare, Sebastian (18 בנובמבר 2014). "SEBASTIAN SHAKESPEARE: It's an Ecclestone behind bars (no, not Bernie) - although daughter Tamara's husband has had scrapes with the authorities in the past". Daily Mail. {{cite web}}:  (עזרה)
↑  West, Bradley. "FLOE's Patron Peter Egan | For Life On Earth". www.forlifeonearth.org. נבדק ב-2015-09-09.
| --- | --- |
בקרת זהויות :  PLWABN: 9810586647805606  BNE: XX4681100  BnF: cb139456929 (data)  GND: 1062058046  ISNI: 0000 0001 1586 3341  LCCN: no2011046835  MusicBrainz: f1287e85-4e35-4414-9000-4b9cd316c2f5  NKC: xx0310440  NLK: KAC2020N8901  NTA: 071821740  VIAF: 2661912   WorldCat (עם VIAF): 2661912
ליז סמית'

| --- | --- |
אין תמונה חופשית
 לידה:  11 בדצמבר 1921 אנגליה
 פטירה:  24 בדצמבר 2016 (בגיל 95) וורת'ינג, הממלכה המאוחדת 
 שם לידה:  בטי גלידל
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 תקופת הפעילות:  מ-1970 
 מספר צאצאים:  2 
 פרסים והוקרה:  פרס באפט"א לשחקנית הטובה ביותר בתפקיד משנה
 פרופיל ב-IMDb
 
בטי גלידל, שנודעה בשם הבמה ליז סמית' (באנגלית: Liz Smith;‏ 11 בדצמבר 1921 - 24 בדצמבר 2016) הייתה שחקנית אופי אנגלייה. היא הייתה ידועה מהופעתה בתפקיד אנני ברנדון בסדרה הקומית "I Didn't Know You Cared", בתפקיד בט והדודה בל בסיטקום "2.4 ילדים בממוצע", בתפקיד נורמה ספיקמן בקומדיה של ה-BBC "משפחת רויאל", לטישה קרופלי בסדרה הקומית "הכומר מדיבלי" וזילה בסדרת הדרמה התקופתית "הדרך לקנדלפורד".
ביוגרפיה

ליז סמית' נולדה בשם בטי גלידל באזור קרוסבי שבעיר סקאנתורפ במחוז לינקולנשייר. כשהייתה בת שנתיים מתה אמה במהלך לידה. עד מהרה עזב אותה גם אביה, כי אשתו השנייה לא רצתה קשר עם משפחתו הקודמת. סמית' גדלה אצל סבתה האלמנה. במהלך מלחמת העולם השנייה שירתה בחיל הנשים (אנ') של הצי המלכותי הבריטי.
ב-1945 התחתנה סמית' עם ג'ק תומאס, שאותו פגשה בזמן ששירתה בהודו. לבני הזוג נולדו שני ילדים, אך הם התגרשו ב-1959. סמית' גידלה בכוחות עצמה את בנה ואת בתה. היא תיארה תקופה זו של חייה כקשה ביותר שבה היא נאבקה בקשיים כלכליים והתמודדה מול התנגדות חברתית בגלל מעמדה כגרושה.
ביוגרפיה > חיים אישיים

סמית' הייתה נשואה לג'ק תומאס מ-1945 ועד 1959. לבני הזוג היו שני ילדים.
ב-2009 הוענק לסמית' תואר חבר מסדר האימפריה הבריטית (MBE).
היא נפטרה ב-24 בדצמבר 2016 בגיל 95.